Almetjevsk
Almetjevsk on linn Venemaal Tatarstanis. Asub Zai (Zäy) jõe kaldal. Almetjevski kohal oli 17. sajandil tekkinud küla, mis hakkas kasvama pärast naftaleiukohtade avastamist. Linnaõigused sai 1953. aastal, enne seda oli ametlik nimi Almetjevo. 2002. aasta rahvaloenduse andmetel oli Almetjevski elanikest tatarlasi 50,4%, venelasi 42,9%, tšuvašše 2,4% ja mordvalasi 2,4%. 2010. aasta rahvaloenduse andmetel oli linna elanikest tatarlasi 55,2%, venelasi 37,1% ja tšuvašše 3,1%. Linn on tähtis naftatööstuskeskus.